یوز
اولو تانری نین آدی ایله
بو یازی منیم بو بلاق دا اولاراق 100-اونجو یازیم ساییلیر . بو 100 یازیدا چالیشمیشام توركی دیلده یازماقینان ، دیلداشلاریمین اؤز دیل لرینده وئبده گزماقلارینا یاردیم اولام . بو بلاقین ایلك یازیسی بو ایلین مرداد آییندا یازیلیب و یوزونجو یازینی دونیا آنا دیلی گونونده یازماقیما گووه نیرم . بو نئچه آی دا چوخلو یولداشلار تاپمیشام ، چوخلو یولداشلار منی بو یولدا آلقیشاییبلار ، یولداشلاریمین چوخون آرتیق تانیمیشام و یولداشلاریمنان چوخلی اؤرگنمیشم . بورادا بو عزیزلردن تشكر ائتمه لییم . منیم یانلیش لاریمی منه بویورانلاردان ، باخیش لاری ایله منی بو یولدا آرتیق گئتماقا ماراغلاندیرانلاردان و باشقا دیلداشلاریمنان دا میننت دارام . بو بلاقی یازماقدا عزیز یولداشیم « سعید حبیب پور» دان دا تشكر ائله مه لیم . بلاق دا لاپ چوخ باخیشلاری ایله منی فایدالاندیران « بیتا » خانیم دا منه بو یولدا چوخلی یاردیم اولوبلار . تانریدان دیله ییرم ائلیه بولم یوردوما و دیلیمه آرتیق تانیش اولام . سیزین ده باخیش لاریزی گؤزله ییرم .
یاشاسین منیم دیلیم
احمد
azb_Arab azb_Arab azb_Arab azb_Arab pbt_Arab